Die Universiteit van Pretoria (UP) het sedert sy ontstaan bykans ’n eeu gelede ’n welverdiende reputasie vir uitnemende onderrig opgebou. Hoogs gekwalifiseerde akademici wat daadwerklik by navorsing en die ontwikkeling van nuwe kennis betrokke is, verskaf onderrig op voor- en nagraadse vlak. Hul onderrig-, studentebetrokkenheids- en assesseringsvaardighede word deur die ondersteuning van die Departement vir Onderwysinnovasie geslyp.